Núm.

119
 17 de novembre del 2021
 13/44
 d) Quan el tractament està basat en la lletra a) de l’apartat 1 de l’article 6, o en la lletra a) de l’apartat 2 
de l’article 9, l’existència del dret a retirar el consentiment en qualsevol moment, sense que això afecti la 
licitud del tractament basat en el consentiment previ a la seva retirada.

e) El dret a presentar una reclamació davant l’autoritat de control.

f) La font de la qual procedeixen les dades personals, i, si escau, si provenen de fonts d’accés públic.

g) L’existència de decisions automatitzades, inclosa l’elaboració de perfils; i com a mínim en aquest cas, 
s’ha de facilitar a la persona interessada informació significativa sobre la lògica aplicada així com la im-
portància i les conseqüències previstes d’aquest tractament per a ella.

3.
3.

El responsable del tractament ha de facilitar a la persona interessada la informació esmentada als apar-
tats 1 i 2:
 a) En el termini màxim d’un mes després d’obtenir les dades personals, tenint en compte les circumstàn-
cies específiques en què es tracten aquestes dades.

b) Si les dades personals s’han d’utilitzar per comunicar-se amb la persona interessada, com a màxim al 
moment de comunicar-les per primera vegada.

c) Si està previst comunicar les dades personals a un altre destinatari, com a màxim al moment de co-
municar-les per primera vegada.

4.

Si el responsable del tractament preveu tractar posteriorment les dades personals per a una finalitat 
diferent de la que va motivar la recollida, abans del tractament posterior ha de proporcionar a la persona 
interessada informació sobre aquesta altra finalitat i qualsevol informació addicional pertinent, d’acord 
amb l’apartat 2.

5.

Les disposicions dels apartats 1 a 4 no s’apliquen quan:
 a) La persona interessada ja disposa de la informació.
b) La comunicació d’aquesta informació resulta impossible o suposa un esforç desproporcionat, especi-
alment per al tractament amb finalitats d’arxiu en interès públic, finalitats de recerca científica o històrica 
o finalitats estadístiques, sense perjudici de disposar de mesures tècniques i organitzatives per garan-
tir el respecte del principi de minimització de les dades personals, podent incloure la seudonimització si 
així es poden aconseguir aquestes finalitats; o si l’obligació recollida a l’apartat 1 d’aquest article pot im-
possibilitar o obstaculitzar greument l’assoliment dels objectius del tractament; amb el benentès que, 
en aquests casos, el responsable ha d’adoptar mesures adequades per a protegir els drets, les llibertats 
i els interessos legítims de la persona interessada.
c) L’obtenció o la comunicació està expressament establerta per la normativa a la qual està subjecte el 
responsable del tractament i que estableix mesures adequades per protegir els interessos legítims de 
la persona interessada.

d) Les dades personals han de continuar tenint caràcter confidencial sobre la base d’una obligació de se-
cret professional o de naturalesa estatutària.

6.

Si el responsable del tractament preveu el tractament posterior de les dades personals per a una finalitat 
que no sigui aquella per a la què es van recollir inicialment, el responsable del tractament ha de propor-
cionar a la persona interessada informació sobre aquesta nova finalitat i qualsevol informació addicional 
pertinent, d’acord amb l’apartat 2.

7.
7.

Les administracions públiques poden comunicar-se dades personals informant a la persona interessada 
sense ser necessari el seu consentiment, sempre que l’Administració pública requeridora justifiqui que les 
dades sol·licitades són necessàries i proporcionals per a l’exercici de les seves competències en el si de 
la tramesa d’un procediment administratiu; o estan relacionades amb finalitats científiques, històriques o 
estadístiques.

En el cas que l’Administració pública requeridora no acrediti el que s’ha exposat anteriorment, 
l’Administració pública requerida ha de refusar-ne la comunicació.

l
a
r
e
n
e
G
l
l
e
s
n
o
C